tomron87/hebrew-wikipedia-sentences-corpus huggingface dataset:
ואולם, לעיתים קרובות המטבע המקומי אינו עובר פיחות כלל למרות הגירעון בחשבון השוטף או עובר פיחות נמוך מהמתבקש כתוצאה מאותו גירעון.
מצב זה יכול, בין השאר, להיגרם על ידי הגדלת ההלוואות מחוץ למדינת ישראל כנגד צבירת גירעונות במאזן התשלומים או הגדלת האשראי המסחרי מצד ספקים מחו"ל כנגד הגידול המצטבר בגירעון השוטף.
גם מצב זה אינו יכול להתמיד בלי סוף, ואף לחוב החיצוני אשר גורמי חוץ נכונים לאפשר למדינה ישנו גבול מסוים.
כאשר מדינה מגיעה לחובות חיצוניים בסכום אשר גורמי חוץ אינם מוכנים לאפשר, הרי שצפויה ירידה חדה ואף פתאומית ביתרות מטבע החוץ במדינה, מה שעשוי להביא לידי פיחות המטבע המקומי ולהתפרצות אינפלציונית בקצב הגבוה ממה שהתרחש בתקופת האינפלציה הכבושה.
גם התפרצות אינפלציונית זו יכולה להיות חד פעמית, ובלבד שהדבר יובן על ידי הציבור ויימנעו בעתיד הישנות שגיאות אשר הביאו לכך.
המונח "שרינקפלציה" מתאר מצב שבו יצרנים מקטינים את הכמות או הגודל של מוצר, תוך שמירה על אותו מחיר, במקום להעלות את המחיר ישירות.
זהו סוג של אינפלציה סמויה, שבה הצרכן משלם מחיר זהה עבור כמות פחותה במוצר, ללא שינוי גלוי במחיר.
לאינפלציה השפעות נרחבות על מערכות כלכליות.
לפי התאוריה הקיינסיאנית והנאו-קיינסיאנית מצב של אינפלציה ב"עצימות נמוכה" רצוי למשק, משום שהוא מגביר את כוח הקנייה של צרכנים ואת עלות המוצרים בהדרגה ובכך מוביל לשגשוג.
רעיון זה מבוסס על התפיסה שהמדד לשגשוג הוא שינויים נומינליים בביקוש המצרפי.
לדוגמה, אם יוצרים אינפלציה של חמישה אחוזים, המחולקת באופן שווה לכל השחקנים במשק (כלומר, כולם נהנים מעליה של חמישה אחוזים בשכרם ומשלמים חמישה אחוזים יותר על המוצרים והשירותים שהם צורכים) הרי שהביקוש המצרפי גדל בחמישה אחוזים והושג שגשוג.
אם בוחנים את המצב מנקודת המבט של השינוי הריאלי (כלומר, המוצרים הממשיים שאפשר לקנות בשוק) הרי שלא נוצר שינוי כלשהו בשוק.
הגישה המוניטריסטית מתנגדת בחריפות לעמדה הקיינסיאנית המעודדת את הממשלה לעשות שימוש באינפלציה ככלי מדיניות.
על-פי המוניטריסטים, צריכה הממשלה לדבוק בעקביות ביציבות (כלומר, גידול קבוע ונמוך יחסית) בהיצע הכסף, גם כאשר ההתרחשות בשוק היא דפלציונית במהותה (כמו במצב של ייעול הייצור).
במובן זה, למרות ההסתייגות מן הלוגיקה הקיינסיאנית המתעלמת מן השינוי הריאלי בשוק, ישנה מידה של קרבה בין הגישה המוניטריסטית לגישה הקיינסיאנית.
שתי הגישות תומכות בטענה שעל הממשלה לשלוט בהיצע הכסף, וששליטה זו עתידה להביא להתרחשות בעלת אופי מסוים, חיובי במהותו, בשוק.
עמדתם של כלכלנים אחרים, ובמיוחד מהאסכולה האוסטרית, שוללת באופן תקיף מעורבות ממשלתית כלשהי לכוונון אינפלציה 'רצויה'.
טענת האוסטרים היא כי מעורבות כזו של הממשלה באמצעות שינוי שערי הריבית גורמת לעיוות במבנה הכלכלי ובאופי ההשקעות במשק, היות שהיא משבשת את האיתות החיוני המשודר באמצעות שערי הריבית.
כאשר המשק משתנה, טוענים האוסטרים, נפתחים ונסגרים עסקים בהתאם למידע בדבר כדאיות או אי כדאיות של השקעות.
כאשר ישנה פעילות אינפלציונית מטעם הבנק המרכזי, היא משבשת את העברת המידע וגורמת להתרבות השקעות בעלות אופי מסוים (לרוב, ארוכות טווח, עתירות הון ובעלות רווחיות נמוכה יחסית), ובכך מסיטה הון מהשקעות נבונות יותר ובמקביל מעכבת סגירתם של עסקים כושלים.
פעולת השיבוש הזו יכולה להמשך זמן מה ולגרום להצטברות של השיבושים, עד שבסופו של דבר נדרשת התאמה מחדש של המשק למצב הממשי.
מסיבה זו, טוענים האוסטרים, אחרי תקופה של שגשוג 'מלאכותי' כזה תבוא בהכרח תקופה של שפל שבה יתאים המשק את עצמו למצב החדש.
ניסיונות למנוע תקופה של שפל כזו, באמצעות צעדים אינפלציוניים או "רפלציה", יניבו שפל עמוק וממושך יותר.
השקפה אחרת ביחס לאינפלציה מבטאים כבר הכלכלנים המוקדמים מאסכולת סלמנקה ובראשם חואן דה מריאנה.
לפי השקפתו של האחרון, אינפלציה אינה אלא סוג של מיסוי, משום שבפעולה אינפלציונית כמו הקטנת אחוז המתכות היקרות במטבע, המלך או המטבעה מקטינים את ערכו של הכסף המצוי בידי האזרחים.
רעיון דומה, אם כי מזווית שונה, העלה וילהלם רפקה במאה העשרים.
לפי רופקה, בהתייחס לאינפלציה יש להתחשב לא רק בכמות הכסף ובכיוון זרימתו.
אם לעשות שימוש ב"מכפיל הקיינסיאני", כאשר כסף מוזרם על-ידי הממשלה לשוק הצרכנים הראשוניים (היינו, אלו שקיבלו את הכסף) חוסכים את מקצתו ומשתמשים ברובו לצריכה.
עבורם, חל גידול ריאלי בכמות הכסף העומדת לרשותם, בלי שיחול פיחות בערך הכסף.
הגידול בכמות הכסף פוחת אצל הצרכן השניוני, השלישוני, הרביעוני, וכן הלאה.
עם חלוף הזמן, ומעבר הכסף מצרכן לצרכן, השוק מתאים את עצמו לגידול בהיצע הכסף, ולכן ניתן לצפות אצל הצרכן השניוני לקיטון גם בגודל התוספת הכספית שממנה ייהנה בגלל ההזרמה הממשלתית, וגם לירידה בערך הכולל של הכסף העומד לרשותו.
בנקודה מסוימת, טוען רופקה, מתחולל מהפך, והגידול בכמות הכסף מההזרמה הממשלתית מאוזן ויותר מכך על-ידי הפיחות בערך כלל הכסף שבידי הצרכנים.
התוצאה הסופית של תהליך זה, טוען רופקה, היא שהזרמת הכסף הממשלתית מהווה תוספת להכנסתם של החזקים, הקרובים לצלחת ההזרמה הממשלתית (למשל, הצרכנים הראשוניים והשניוניים), ולפיחות בכמות הכסף העומד לרשות החלשים.
האינפלציה, לפי תפישה זו, מהווה למעשה מיסוי של החלשים לטובת העשירים ויש לה נטייה להגביר העיוותים ואי–השוויון בחברה.
ישנה הסכמה כללית בין כל הגישות כי אינפלציה ברמות גבוהות היא תמיד תופעה שלילית ומזיקה, עם השלכות חמורות על תפקודו של כל משק.
בין התופעות הקשות הנובעות מהיפר-אינפלציה או אינפלציה גבוהה:
פגיעה חמורה באנשים שהכנסתם קבועה (לא מוצמדת למדד) ומתקבלת במטבע המקומי כמו עובדים שכירים (ובפרט עובדים בעבודות מזדמנות), גמלאים ועוד.
זאת לעומת בעלי נכסים (בעיקר נדל"ן), בעלי הכנסות במטבע זר, עובדים שכירים שיש להם הסדרי הצמדה למדד, שהאינפלציה משפיעה עליהם הרבה פחות.
פגיעה באנשים הנמצאים בסוף "שרשרת" העברת הכספים.
לדוגמה, קבלן משנה שמקבל סכום כסף עבור ביצוע עבודה, נהנה מן הכסף יותר מאשר העובדים שהוא שוכר לצורך ביצוע העבודה.
זאת משום שערך הכסף יורד במהירות, ולפיכך, כשהעובדים יקבלו את שכרם, הכסף יהיה שווה פחות מאשר ביום שבו קיבל אותו הקבלן המעסיק אותם.
כשהאינפלציה נוצרת כתוצאה מהגדלה יזומה של אמצעי התשלום ("הדפסת כסף"), היא פועלת לטובת הקרובים לשלטון או לבעלי ההון.
במקרים כאלה, קל יותר לאנשים הקרובים למוקדי הכוח, לקבל תקציבים מתוך "הכסף המודפס", וכיוון שערכו יורד במהירות בתהליך האינפלציוני, הם נהנים ממנו יותר מאשר הכפופים להם.
בנקודה מסוימת, הגידול באמצעי התשלום מתבטל מאליו עקב עליית המחירים, ואף הופך לקיטון עקב הירידה בערך המטבע.
קושי בתכנון תקציבים לטווח ארוך.
קשה לדעת מה יהיה גובה המחירים, ומה יהיה ערכו של המטבע המקומי בטווח של כמה חודשים קדימה.
בישראל, לדוגמה, בראשית שנות ה-80, נאלצה הממשלה לנקוב את תקציב המדינה בדולרים אמריקניים, כיוון שאי אפשר היה לחזות את השינוי בערך השקל בטווח של שנה.
עליה ברמת אי-הוודאות שבה פועלים משקיעים וכתוצאה מכך קיטון בהשקעות ובחיסכון.
הירידה בהשקעות ובחיסכון גורמת בשירשור לתופעות כלכליות שליליות כירידה בצמיחה במשק ופגיעה בעסקים, קיטון במשרות הפנויות, ירידה בתעסוקה ועלייה באבטלה.
הפגיעה בצמיחה במקביל לעלייה באינפלציה עלולה לגרום גם ל"סטאגפלציה" (עליית מחירים תוך כדי מיתון/צמיחה משקית שלילית).
בסטאגפלציה המחירים ממשיכים לעלות אף שהצמיחה במשק שלילית והמשק סובל ממיתון כלכלי הולך ומעמיק.
כאשר האינפלציה יוצאת משליטה והופכת להיפר-אינפלציה, נגרמים שיבושים קשים בכל מערכות החיים הכלכליות, ובמיוחד במערכות גבייה ותשלומים.
בישראל, לדוגמה, בשנות השמונים, הונפקו בולי דואר ללא ערך נקוב, כיוון שתעריפי הדואר השתנו בקצב מהיר, ואי אפשר היה לעדכן אותם על-גבי הבולים.
כמו כן הדפיס הבנק המרכזי שטרות בערכים של עד 10,000 שקלים כדי להקל על התשלומים והעסקאות שהגיעו לסכומים גבוהים במיוחד.
סוחרים רבים העדיפו לנקוב מחירים במטבע זר, כדי שלא יצטרכו לעדכן אותם שוב ושוב.
בעברה, סבלה ישראל משיעורי אינפלציה ברמות גבוהות יחסית החל מסוף שנות השישים.
שיעורי האינפלציה השנתית הגיעו בתחילה ל-10 עד 15 אחוז ועלו לאחר מלחמת יום הכיפורים ל-30 עד 50 אחוז.
בשנת 1979 עלתה האינפלציה מדרגה והגיעה לשיעורים של מעל מאה אחוז לשנה.
בשיאה, בשנת 1984, הגיע השיעור השנתי של האינפלציה ל-444.9 אחוז.
בעקבות כינון "עסקת החבילה" והמדיניות הכלכלית המצמצמת בשנת 1985 ירדה האינפלציה במהירות לשיעור של 19.7 בשנת 1986. המהלך החל כאשר ב-4 בספטמבר 1985 נעשה פיחות במטבע ובנק ישראל הנפיק מטבע שקל חדש בשער המרה של 1 שקל חדש = 1,000 שקלים שנכנס כהילך חוקי.
בשנים שלאחר מכן נשמר שיעור האינפלציה השנתית סביב עשרה אחוזים והחל בשנת 2000 ירד עוד יותר, לשיעורים של אחוזים בודדים לשנה, בדומה לאלה במדינות המערב.
נכון לשנת 2014, מפעיל בנק ישראל מדיניות מוניטרית המכוונת ליעד אינפלציה של בין 1% ל-3%.
הכלי המרכזי בו הוא מנסה להשיג מטרה זו הוא שינוי ריבית בנק ישראל, המגדירה את הריבית למלווים ממשלתיים קצרי מועד, וממנה נגזרות ריביות על הלוואות רבות נוספות במשק.
קיימת ביקורת רבה על גישה פשטנית זו, ומבקרים רבים טענו שהסתמכות בנק ישראל על אמצעי בודד לשליטה על האינפלציה במדינה אינה מעשית.
(מה גם שיש לה השפעות מזיקות רבות נוספות, כדוגמת הגדלת האשראי הנלקח על ידי הציבור, היוצרת בין השאר עלייה במחירי הדיור) יש שאף טוענים שמטרותיו של בנק ישראל בשינוי הריבית כלל אינן קשורות לשיעור האינפלציה, ונועדו להשיג מטרות כלכליות אחרות, שאינן נאמרות במפורש.
מדידת האינפלציה הרשמית בישראל, עליה מתבסס גם בנק ישראל בחישוביו, נעשית על ידי מדד המחירים לצרכן, הנמדד מדי חודש על ידי הלשכה המרכזית לסטטיסטיקה.
קיימות טענות לכך שהוא אינו מייצג באופן אמין את יוקר המחיה בישראל.
בתלמוד בבלי מוזכרות האינפלציה והדפלציה כמכות כלכליות שהציבור צריך להתענות עליהן: "אמר רבי יוחנן לא שנו אלא בזמן שהמעות בזול ופירות ביוקר (=אינפלציה) אבל מעות ביוקר ופירות בזול (=דפלציה) מתריעין עליה מיד".
כלומר שרבי יוחנן קובע שהדפלציה יותר חמורה, והוא גם מביא ראייה מדפלציה שהתרחשה בטבריה, בה מחיר המזון עמד על השער הממוצע ואף על פי כן היו בעיר נפוחי כפן רבים.
במתמטיקה, אינפיניטסימל הוא גודל חיובי קטן לאין שיעור ("קטן כרצוננו").
הרעיון היה מובלע בעבודתם הגאומטרית של היוונים, שיחק תפקיד מרכזי בחשבון האינפיניטסימלי של המאה ה-18 ואיבד את מקומו לטובת הפיתוח המסודר של החשבון הדיפרנציאלי והאינטגרלי ב.
כיום יש תורות של אנליזה לא סטנדרטית העושות בו שימוש.
במערכת מספרים היפר-ממשיים קיימים מספרים אינפיניטסימלים.
מקור השם הוא בביטוי בלטינית חדשה מהמאה ה-17, infinitesimus, שהתייחס לאיבר ה"אחרון" בסדרה אינסופית.
בשפת היומיום, גודל אינפיניטסימלי הוא דבר קטן מעבר ליכולת המדידה, ותהי זו מדידה של זמן, מרחק, ריכוז כימי, או כל דבר אחר.
המתמטיקאי הראשון שעשה שימוש באינפיניטסימלים (בלי להשתמש במושג זה) היה ארכימדס (בערך בשנת 250 לפני הספירה), אף על פי שלא שיער את קיומם של אינפיניטסימלים פיזיקליים.
תכונת ארכימדס, שהוגדרה בסוף המאה ה-19 על ידי אוטו שטולץ, מאפיינת מבנה סדור, שבו כל גודל קטן מכפולה של כל גודל אחר, ולכן אין בו אינפינטיסימלים שאינם משמרים תכונות חשבוניות.
בהודו, בתקופה שבין המאה ה-12 עד המאה ה-16, המתמטיקאי ההודי בהשקרה ומספר מתמטיקאים שעבדו בבית הספר המתמטי של מדינת קרלה בדרום הודו עשו שימוש באינפיניטסימלים במסגרת גרסה ראשונית של חשבון דיפרנציאלי.
האינפיניטסימל כרעיון עומד ביסוד עקרון קאוואליירי, הגדרת המשיק באמצעים אלגבריים, משפט פרמה, כלל לופיטל, תיאור קו השרשרת, בעיות הברכיסטוכרון והטאוטכרון.
גם קפלר נעזר באינפינטסימלים לצורך מציאת שטח מעגל-תרבוע המעגל (כאמור עקרון קאוואליירי).
כאשר אייזק ניוטון וגוטפריד וילהלם לייבניץ פיתחו באופן בלתי תלוי זה בזה את החשבון הדיפרנציאלי והאינטגרלי, על אף מערכת הסימונים השונה שניהם עשו שימוש באינפיניטסימלים.
טענה טיפוסית הכוללת גדלים כאלה:
נניח שגוף נמצא בכל זמן t במרחק מן הראשית.
כדי למצוא את מהירותו של הגוף (שהיא הנגזרת של X), יהי אינפיניטסימל.
בזמן הגוף נמצא במרחק , ומכאן שבמשך הזמן שמהזמן t, הוא הספיק לעבור מרחק של .
אם נחלק את המרחק בזמן נקבל .
אבל קטן כרצוננו, ולכן היחס שווה ל-.
בעקבות זאת יצא חוצץ הבישוף והפילוסוף ג'ורג' ברקלי, בחיבורו "האנליסט", נגד עצם השימוש באינפיניטסימלים.
ברקלי טען שהטענה הזו, אף על פי שהיא מעניינת במבט ראשון, ונותנת את התוצאה הנכונה, מבוססת על הנחות הסותרות זו את זו: אנו מחלקים ב- משום שזהו גודל חיובי שונה מאפס, ואז מחליפים אותו באפס, משום שהוא אינפיניטסימלי.
בין המאה ה-17 ועד המחצית השנייה של המאה ה-19, נעשה במערב שימוש מעשי בשיטות שהפכו לחשבון הדיפרנציאלי והאינטגרלי שבסיסן עקרון שנוי במחלוקת זה.
רק אז ניתן לחשבון הדיפרנציאלי והאינטגרלי בסיס מתמטי פורמלי באמצעות הגדרת מושג הגבול .
באופן דומה ניתן להמשיך ולהגדיר את יתר מושגי היסוד של החדו"א: רציפות, משפט ערך הביניים והכללותיו, גזירות, נגזרת ואינטגרל.
ב נמצא שניתן לטפל באינפיניטסימלים ישירות, באופן ריגורוזי, במסגרת האנליזה הלא-סטנדרטית.
בין המספרים הממשיים, לכל מספר שלם n יש מספר חיובי h קטן מ- .
משפט הקומפקטיות מאפשר להפוך את סדר הכמתים, ולהסיק שקיימת מערכת מתמטית עם מספר חיובי h, הקטן מכל המספרים מהצורה גם יחד.
מערכת זאת הנקראת שדה המספרים ההיפר-ממשיים, מרחיבה את שדה המספרים הממשיים, והיא מהווה "מודל לא סטנדרטי" שלהם, שבו מתקיימות כל הטענות מסדר ראשון הנכונות עבור מספרים ממשיים.
המספרים הממשיים הרגילים מהווים "איברים סטנדרטיים" של המודל, ויש בו בנוסף גם איברים לא סטנדרטיים.
באיבר הלא-סטנדרטי h של המערכת החדשה אפשר לראות אינפיניטיסימל, משום שהוא קטן מכל הממשיים החיוביים.
(באותה מידה המספר "גדול לאינסוף" - הוא גדול מכל המספרים הממשיים).
גישה זו היא פיתוח של אברהם רובינזון, שיצר ב-1960 את האנליזה הלא-סטנדרטית.
בגישה אחרת מרחיבים את השפה, כלומר את מערכת האקסיומות, המתארת את המספרים הממשיים.
מערכת אקסיומות כזו פותחה ב-1977 על ידי אדוארד נלסון, והיא נקראת IST, על-שם שלוש האקסיומות שהיא מוסיפה: Idealization, Standardization ו- Transfer.
באופן הזה אפשר להגדיר אינפיניטסימלים, שהם קטנים בערכם המוחלט מכל מספר חיובי ממשי סטנדרטי.
יש גם גישות אחרות, שבהן רמות שונות של אינפיניטסימלים.
כל הגישות הללו עקביות מבחינה מתמטית (במסגרת אקסיומות צרמלו-פרנקל).
כדי לחקות את התכונות האלגבריות המופשטות של האינפיניטסימלים של החשבון הדיפרנציאלי, אפשר ליצור מערכת חדשה שבה יש איבר "קטן לאין שיעור" במובן שונה מזה שהוצע עד כה - האיבר הזה הוא נילפוטנט, וריבועו אפס, אף על פי שהוא שונה מאפס.
באינפיניטיסמל כזה אמנם אי-אפשר לחלק, אבל נגזרות אפשר עדיין לחשב, באמצעות גזירה אלגברית.
בתחום תקשורת ההמונים, המונח אינפוטיינמנט מתייחס באופן ביקורתי לתופעה של הטיית התוכן במהדורות החדשות לכיוון בידורי.
אמצעי תקשורת ההמונים, מטבעם, לא יכולים לספק תמונה שלמה ומורכבת של המציאות לכל פרטיה ופניה.
גם כאשר עיתונאים ועורכי חדשות שואפים לאובייקטיביות מרבית, בחירת חלקי המציאות שיוצגו בתקשורת ואופן הצגתם משקפים סדר יום ותפיסה חברתית-פוליטית מסוימת.
כך, במשטרים או בתקופות שבהם התקשורת נשלטה על ידי הממשלה, תמונת המציאות שהוצגה בחדשות לעיתים קרובות הייתה מוטה או אף מגויסת לטובת סדר היום והאינטרס של הממשלה.
גם תקשורת ההמונים הפרטית-מסחרית, מנגד, אינה חופשייה מהטיות, שהעיקרית שבהן היא ההטיה להעדפת תוכן שיבדר וישעשע את צרכני התקשורת.
בערוצי תקשורת שקיומם תלוי בהכנסות מפרסום, קיים לחץ על מערכות החדשות לספק מידע שצפוי להגביר את אחוזי הצפייה ומכאן את החשיפה לפרסומות.
על מנת להשיג נתוני מדרוג ("רייטינג") גבוהים יותר, אמצעי תקשורת רבים בוחרים להציג במהדורות החדשות את ה"מעניין" על פני ה"חשוב", את מה שיתפוס את הרגשות ותשומת הלב של מרב הקוראים או הצופים על פני מה שיסייע להם להכיר ולהבין את המציאות בה הם חיים, על מורכבותה.
דוגמה לכך בעיתונות הכתובה היא הצהובונים, המאופיינים בכותרות ענק ובתמונות רבות, המגרות ומעצימות יצרים של מציצנות, רכילות זולה ופחדים קולקטיביים.
אלו חדשות שמטרתן האמיתית היא לבדר.
במקביל לאופי הבידורי שמקבלות תוכניות החדשות, תוכניות בידור וסאטירה מרכזיות מקבלות צביון "חדשותי" (כדוגמת "החרצופים" ו"ארץ נהדרת").
הדברים מגיעים לידי כך, שהחשיפה התקשורתית לה זוכות הדמויות הסאטיריות של פוליטיקאים ואישי ציבור היא לעיתים גדולה יותר מהחשיפה לה זוכות דמויותיהם האמיתיות.
המונח הלועזי "אינפוטיינמנט" הוא הלחם של המילים Informaition (מידע) ו-Entertainment (בידור).
אינפוסיס טכנולוגיות בע"מ היא חברת שירותי טכנולוגיית מידע (IT) שנוסדה בפונה, הודו, בשנת 1981. שנתיים לאחר מכן עברה החברה לבנגלורו, בירת קרנאטקה.
נכון ל-2015 פעלה החברה מתשעה מרכזי פיתוח בהודו ו-30 משרדים נוספים ברחבי העולם, והיוותה את אחת מחברות ה-IT הגדולות בהודו ובעולם כולו עם למעלה מ-300,000 עובדים.
באוגוסט 2021 הגיע שווי השוק של החברה ל-97 מיליארד דולר.
החברה נוסדה ב-2 ביולי 1981 תחת השם "Infosys Consultants Pvt Ltd", כאשר מייסד החברה נראינה מורטי, לווה 10,000 רופי מאשתו וחבר לשישה מעמיתיו במשרד שהקימו בביתו של נ.ס.
בשנת 1987 גייסה החברה את הלקוח הזר הראשון שלה, "Data Basics Corporation" מארצות הברית.
בשנת 1999 הייתה אינפוסיס לחברה ההודית הראשונה שנסחרה בנאסד"ק ושנתיים לאחר מכן דורגה כ"מעסיק הטוב ביותר בהודו" על ידי העיתון "Business Today".
בשנים 4–2003 זכתה החברה בפרס MAKE (Most Admired Knowledge Enterprises) והייתה החברה ההודית הראשונה לזכות באות הוקרה זה.
ב-2012 חתמה החברה על הסכם שיתוף פעולה במחקר ופיתוח עם המדען הראשי במשרד הכלכלה.
בפברואר 2015 ביצעה את הרכישה הראשונה שלה בישראל, כשרכשה את חברת התוכנה פאנאיה (Panaya) תמורת 230 מיליון דולר.
על בסיסה פתחה אינפוסיס מרכז פיתוח בישראל.
בשנת 1996 הקימה החברה את "קרן אינפוסיס" שהחלה לפעול בקרנאטקה בתחומי בריאות הציבור, שיקום חברתי, חינוך, תרבות ופיתוח אזורי הספר.
הקרן הרחיבה את פעולתה גם לטאמיל נאדו, אנדרה פרדש מהאראשטרה, אודישה ופנג'אב.
אינפוסיס גם מפעילה מגוון תוכניות לשיתוף פעולה עם האקדמיה ותוכניות לבני נוער החושפות אותם לעולם ההיי-טק ומדעי המחשב בחופשת הקיץ.
החל מ-2002 מפעילה אינפוסיס בשיתוף בית הספר לעסקים וורטון באוניברסיטת פנסילבניה תוכנית המעניקה פרס לעסקים ואנשים אשר חוללו שינוי משמעותי בעולם המחשוב.
בין מקבלי הפרס בעבר: סמסונג, אמזון, הבנק המלכותי של סקוטלנד ואחרים.
אינפיניטי (Infiniti) הוא מותג יוקרה למכוניות של ניסאן מוטורס היפנית.
המותג שווק בארצות הברית החל משנת 1989 ומשנת 2008 הוצע גם באירופה.
אינפיניטי נוסדה בסמיכות לייסודם של מותגי לקסוס ואקורה של טויוטה והונדה.
בדומה, ניסתה ניסאן לפנות לפלח השוק היוקרתי של יצרנים כדוגמת ב.מ.וו ומרצדס תוך הצנעת שם היצרן הקיים המוכר בפלח השוק העממי.
חברת ניסאן היפנית הציגה את אינפיניטי בארצות הברית בשנת 1989. הקמת המותג המשיכה את מגמת המעבר לייצור מכוניות יוקרה על ידי היצרנים היפניים.
מכוניות היוקרה אפשרו ליצרני הרכב היפניים לייצא את תוצרתם בהיקף כספי נרחב יותר לאחר שממשלת יפן הגבילה בשנות ה-80 של המאה ה-20 באופן וולונטרי את ייצוא המכוניות לארצות הברית לכמות של 1.7 מיליון מכוניות בשנה.
הדגם הראשון שהוצג היה Q45 שהתבסס על דגם הלימוזינה של ניסאן, פרזידנט, אך עם בסיס גלגלים קצר יותר ומנוע V8 בהספק של 278 כוחות סוס.
גרסאות נוספות הציעו היגוי לארבעת הגלגלים ומערכת מתלים אקטיבית.
השעון האנלוגי בלוח המחוונים המלווה את כל דגמי אינפינטי עד ימינו, הוצג כבר בדגם זה.
בשנות ה-90 הוצגו דגמים נוספים, ביניהם דגם הקופה M30, סדאן בינוני בשם G20 וסדאן בעיצוב מעוגל בשם J30. ב-1997 הוצג לראשונה SUV בשם QX4 והוצגו גרסאות חדשות של דגם יוקרה בינוני I30 שהוחלף לאחר מכן ב-I35.
בראשית עשור הראשון של המאה ה-21 סבלה אינפיניטי ממכירות נמוכות ועמדה על סף סגירה, עקב קשיים דומים אצל ניסאן.
בניסיון להחלץ מהשפל, חל מפנה בדרכה של אינפיניטי כשהחליטה להתמקד בפיתוח מכוניות יוקרה ספורטיביות.
בשנת 2003 הוצג דגם הסדאן הספורטיבי G35 עם מנוע V6 ו-320 כוח סוס.
התגובה החיובית לדגם בקרב הציבור וזכייתו בפרס מכונית השנה של Motor Trend בארצות הברית עודדו את אינפיניטי להמשיך ולהתמקד בדגמי ביצועים.
דגמי ה-FX35/45 התבססו על ההצלחה של הדגם G35 והוסיפו לו מבנה של רכב פנאי מוגבה, המשלב אחיזת כביש וביצועים של מכונית ספורט עם רב גוניות ויכולת עבירות במזג אוויר קשה.
דגם ה-FX היווה בהמשך אבטיפוס לדגמי קרוסאובר מחקים של יצרנים מתחרים.
בשנת 2007, לאור ההצלחה של סדרת ה-M והעובדה כי חלקה את המנוע עם הדגם הבכיר Q45, הוחלט להפוך את M45 לדגם הבכיר.
בשנה זו גם הוצג עיצוב מחדש לדגם הסדאן G35. ב-2008 הוצג הדגם החדש של G37 קופה.
באותה שנה חדרה אינפיניטי לשוק מכוניות הקרוסאובר היוקרתיות הקטנות עם EX35, והכריזה על כניסת המותג לאירופה בתערוכת הרכב הבינלאומית של ז'נבה.
ההצגה לשוק האירופאי בוצעה בהדרגה עד שנת 2010 וכללה כניסה ל-21 מדינות כשמטה החברה הוקם בשווייץ.
הדגמים שהוצגו באירופה בשלב הראשון היו: FX50, G37, G37 COUPE, EX37.
בישראל הוצג המותג לראשונה באפריל 2008 בתערוכת אוטומוטור, בסמיכות להצגתו בתערוכת ז'נבה.
בחזיתה מנוע 1.6 ליטר טורבו-בנזין המניע את הגלגלים הקדמיים בלבד ומפיק 156 כוחות סוס, או 2.0 ליטר טורבו-בנזין עם 211 סוסים והנעה לכל הגלגלים.
מתחריו העיקריים הם אאודי A3 ומרצדס A-קלאס.ָָ
ניתן לבחור בין אותו מנוע 2.0 ליטר מוגדש המוצע עם ה-Q30, או מנוע 3.0 ליטר V6 המפיק 400 כוחות סוס.
שני המנועים מניעים את הגלגלים האחוריים בלבד.
מתחרה בעיקר באאודי A4 וב.מ.וו סדרה 3.
בהיצע המנועים אין הרבה בחירה - רק מנוע 3.5 ליטר V6 המפיק 320 כוחות סוס.
מתחריו העיקריים: מרצדס E-קלאס, אאודי A6.
מקביל לניסאן פאטפיינדר ומונע על ידי מנוע 3.5 V6, ומציע 7 מקומות ישיבה ויכולות שטח.
QX70: רכב SUV בגודל בינוני.
בחזיתו מנוע 3.5 ליטר V6 עם 320 כוחות סוס, והוא מציע אבזור רב.
מתחרה ברכבים כגון אאודי Q5.
לאחרונה הוצג דגם היברידי ראשון בישראל שמחליף את ה-G37 היוצאת, שם הדגם הוא Q50 - בהתאם לקו השמות המחודש של צי רכבי אינפיניטי.
ה-Q מסמנת את סדרת הדגמים המשפחתיים/מנהלים וה-QX מייצגים את רכבי הפנאי וה-4X4.
Q60: מכונית ספורט הכוללת מנוע טווין טורבו עם הספקים שלבין 400-300 כ"ס.
הוצגה בתערוכת הרכב של דטרויט בשנת 2016.
QX55: קרוסאובר קופה, הוצגה בשנת 2020.
אינפיניה מיחזור בע"מ, שעד פברואר 2022 נקראה אמניר תעשיות מיחזור בע"מ, היא חברה ישראלית העוסקת באיסוף נייר, קרטון, פלסטיק (בעיקר מסוג פוליאתילן) וחומרים אחרים לצורך מיחזור, ונמצאת בבעלות מלאה של חברת אינפיניה (שנקראה בעבר "נייר חדרה"), הנשלטת על ידי קבוצת קרן פימי.
לחברה שני מפעלים, הראשון באזור התעשייה של מודיעין-מכבים-רעות, והשני באזור התעשייה הצפוני של חדרה.
בארץ פרוסות יותר מ-15,000 נקודות איסוף של החברה.
בכל נקודה ישנם כלי אצירה ייעודיים (כגון כלובים, דחסנים ומכבשים) לסוג החומר הנאסף.
בתהליך האיסוף של הנייר, הוא נאסף מנקודות האיסוף השונות באמצעות משאיות דחס אל המפעל של החברה שבו הוא ממויין לסוגיו, מנוקה מחומרים זרים, ונדחס באמצעות מכבש ענק לקוביות (באלות) במשקל של כ-700 קילוגרם.
הקוביות הדחוסות מועברות למפעל של נייר חדרה בחדרה שבו מייצרים מהן נייר וקרטון.
את הפלסטיק שהחברה אוספת היא מעבירה לחברה נוספת בשם "אמניר פלסטיק", הנמצאת במתחם מפעל אינפיניה, לצורך מיחזורו.
החברה אוספת את החומרים למיחזור מרשויות מקומיות והתעשייה (מפעלים, משרדים, בתי עסק שונים).
מרשויות מקומיות החברה אוספת פסולת נייר וקרטון ומהתעשייה היא אוספת נייר משרדי לבן, קרטון ופלסטיק.
כמו כן, מאז שנת 2013 החברה אוספת פסולת אריזות זכוכית ממתקני איסוף בצבע סגול שפרסה ברשויות מקומיות ברחבי הארץ בעבור תאגיד תמיר.
בחודש פברואר 2022 הודיעה נייר חדרה כי היא משנה את שמה ל"אינפיניה" ושמה של "אמניר מיחזור" שונה ל"אינפיניה מיחזור".
אינפיניה בע"מ, שעד לפברואר 2022 נקראה נייר חדרה בע"מ, היא החברה הגדולה בישראל בתחום ייצור, שיווק ומיחזור מוצרי נייר.
בעלת השליטה בחברה היא ורידיס.
החברה מאגדת תחתיה מספר חברות בת וחטיבות עסקיות, דוגמת אינפיניה מיחזור (לשעבר אמניר תעשיות מיחזור בע"מ), כתיבה והדפסה, גרפיטי, חטיבת ניירות אריזה ומחזור, חטיבת פיתוח ותשתיות ואחרות - הפזורות במיקומים שונים ברחבי הארץ.
בחברה ובחברות הבת מועסקים כ-700 עובדים והיא בעלת מחזור מכירות של כ-1.7 מיליארד ש"ח בשנה.
כבר בשנות ה-40 דובר על הקמת תעשיית נייר בחדרה, שינצל את חומר הגלם של עצי אקליפטוס.
בשנת 1950 שכנע פנחס ספיר קבוצה של תעשייני נייר יהודים, יוסף מייזר מבעלי "פאלפ אנד פייפר ניו-יורק", אסטורה מאייר מאיטליה לאון פפר מברזיל ומקס פרייליך מאוסטרליה, להקים מפעל נייר בארץ באזור חדרה.
כעבור שנה, ב-1951, הוקמה החברה בשם "מפעלי נייר אמריקאיים ישראליים בע"מ" (מנא"י).
איגוד המו"לים וארגון בעלי תעשיית הדפוס הוכנסו גם הם כמשקיעים בחברה, כדי להבטיח שהם ירכשו מתוצרת המפעל.
הסכם להקמת המפעל נחתם בינואר 1952 בין המשקיעים לממשלת ישראל.
באוקטובר 1953 הגיע משלוח ראשון של חומר גלם למפעל לנמל חיפה וב-16 בדצמבר 1953 נחנך המפעל רשמית, בוטלו רישיונות הייבוא לנייר מסוגים המיוצרים על ידי המפעל והוצגו תקוות לחסכון גדול במטבע חוץ שנדרש לייבוא נייר.
אולם במהרה התברר שהחסכון הקטן במטבע חוץ אינו מצדיק את המחירים הגבוהים שנגבו והרווחים הגבוהים שגרפו היזמים, הודות להיעדר יבוא מתחרה.
באופן כללי, מחירי נייר חדרה היו גבוהים בכ-20-25% ממחירי נייר מיובא.
בנוסף עלו טענות על האיכות הגרועה של הנייר המיוצר על ידי המפעל.
ביולי 1957 הונחה אבן פינה להרחבה של המפעל לייצור תאית ועוד קווי ייצור נייר שירחיבו את כושר הייצור ל-30-40 אלף טון לשנה.
ההרחבה הושלמה בפברואר 1960. באמצע שנות ה-60 הגיע היקף ייצור הנייר ל-40 אלף טון לשנה ודובר על הרחבה לקו ייצור שלישי, אך מפעל ייצור התאית הושבת בגלל חוסר כדאיות.
מכונה רביעית לייצור נייר הוכנסה למפעל במחצית הראשונה של 1976 וב-1978 ייצר המפעל כ-105 אלף טון נייר.
באמצע 1976 נכנס המפעל לקשיי נזילות ועלו דרישות להגביל את ייבוא הנייר לישראל כדי לסייע למפעל.
לאחר כשנה וחצי שב המפעל לרווחיות.
עם פתיחתו, העסיק המפעל 75 פועלים בשלוש משמרות.
ב-1988 הוכרזה נייר חדרה כבעלת מונופולין בתחום הנייר בגלילים ובגליונות.
במשך השנים השתרש השם "נייר חדרה" לחברה, אולם רק בשנת 2008 הוחלט לאמץ את הכינוי ושמה הרשמי שונה ל"נייר חדרה בע"מ".
בחודש פברואר 2022 הודיעה החברה כי היא משנה את שמה ל"אינפיניה" ושם חברת הבת "אמניר מיחזור" שונה ל"אינפיניה מיחזור".
בסוף שנות ה-60 החלה החברה במדיניות השקעה במפעלים ומיזמים בתחום הנייר ומחוצה לו.
היא הקימה את חברות חוגלה ודפניר, רכשה מחברת כלל את מפעל לתרגומי מדע וכן רכשה את חברה אמריקנית ישראלית למולות בע"מ.
בתחילת שנת 1970 הוקמה חברת הבת אמניר לאיסוף ומיחזור נייר ישן.
החברה השקיעה בחברת סבקל לייצור מנועים בכרמיאל ובשנות ה-70 נכנסה לעסקי ייבוא קופות רושמות.
החברה גם הקימה את נירעוז שהייתה חברת השקעות והחזקות, ואת יבניר לייבוא סוגי נייר שלא יוצרו על ידי המפעל.
בשנות ה-80 של המאה ה-20 נרכש מידי קרל כהנא מפעל נייר "מולט".
בינואר 2015 הודיעה החברה על הסכם למכירת חלקה (49.9%) בחוגלה - קימברלי, תמורת סכום של כ-650 מיליון שקלים, לחברת קימברלי קלארק.
במאי 2015 הודיעה החברה על הסכם למכירת חברת אנרגיה משולבת ומרכז האנרגיה הקיים שלה לאיי.סי פאואר, מקבוצת קנון, תמורת 60 מיליון.
כבר עם חנוכת המפעל עלו טענות על כך שהחברה מחייבת פועלים לעבוד בשבת ומפטרת את המסרבים.
הרבנות הראשית קיימה דיונים עם הנהלת המפעל והגיעה להסכם שלא יועסקו במפעל פועלים יהודיים בשבת.
אולם לאחר שהרבנות מצאה שההסכם לא קויים היא הוציאה איסור להדפיס ספרי קודש על נייר מתוצרת המפעל.
בעקבות מגעים בין הנהלת המפעל לרב יצחק נסים נקבע בתחילת 1958 הסדר על פיו העבודה במפעל תופסק לפני כניסת השבת ותחודש רק במוצאי שבת.
במהלך השבת ייעשו רק עבודות אוטומטיות של מכונות בטיפול של חמישה עובדים לא יהודים.
בנוסף ישהו במפעל 3-4 יהודים למקרה חירום אך לא יעשו כל עבודה.
במקרה של הפסקת עבודה בגלל תקלה תחודש העבודה רק במוצאי שבת.
נכון ל-2011 ועדת הרבנים למען קדושת השבת טרם נתנה הכשר למפעלים שניזונים מנייר מתוצרת נייר חדרה (לדוגמה, חוגלה קימברלי), כיוון שעדיין ישנם מעט יהודים שעובדים בשבת, על אף שרוב עובדי המפעל בשבת אינם יהודים.
מניות החברה הונפקו בבורסה בניו יורק בסוף שנות ה-50 ובכך הייתה לחברה הישראלית הראשונה שמניותיה הונפקו בניו יורק.
בשנת 1984 היו כמחצית ממניות החברה בבעלות משקיעים שונים מארצות הברית, 25% בידי כלל תעשיות ו-15% בידי השקעות דיסקונט.
ביולי 2012 הושלמה מכירת והעברת השליטה ב"נייר חדרה" (יחד עם חברת האם "כלל תעשיות") מ"אי די בי חברה לפיתוח" לאיש העסקים לאונרד בלווטניק.
ביוני 2015 הודיעה כלל תעשיות על מכירת 59.1% ממניות נייר חדרה לקרן פימי תמורת 355 מיליון ש"ח.
באוגוסט 2021 מכרה קרן פימי 13.8% ממניות החברה לידי משקיעים מוסדיים.
באוגוסט 2022 פורסם שחברת ורידיס חותרת להסכם לרכישת חלקה של קרן פימי בחברה ולרכישת יתר המניות שבידי הציבור.
במהלך שנת 2023 רכשה ורידיס בשני שלבים 100% מהון המניות של אינפיניה: ביום 6 בפברואר 2023 הושלם מיזוג בין ורידיס וגומא (שותפות בבעלות מלאה של קרן תשתיות ישראל) לבין אינפיניה, שלאחריו החזיקה ורידיס ב-70% מהון המניות של אינפיניה.
ביום 12 ביולי 2023 השלימה ורידיס עסקה לרכישת 30% נוספים מהון המניות המונפק והנפרע של אינפיניה, אשר הוחזקו בידי גומא, וכעת מחזיקה ורידיס במלוא הון המניות המונפק והנפרע של אינפיניה.
בתורת ההסתברות בתורת האינפורמציה, אינפורמציה ההדדית (או מידע ההדדי; ) של שני משתנים אקראיים הוא מדד לתלות ההדדית בין שני המשתנים.
ליתר דיוק, היא מכמתת את "כמות המידע" המתקבלת לגבי משתנה אקראי אחד על ידי צפייה במשתנה האקראי השני.
האינפורמציה ההדדית בין שני משתנים בדידים ו- מוגדרת כך:
כאשר היא ההתפלגות המשותפת שלהם, ו־ היא ההתפלגות של כל אחד מהמשתנים בנפרד, בהתאמה.
במקרה של משתנים רציפים, הסכום מוחלף באינטגרל כפול:
כאשר במקרה זה היא הצפיפות המשותפת שלהם, ו־ היא הצפיפות של כל אחד מהמשתנים בנפרד, בהתאמה.
למען הדיוק יש להגדיר גם את בסיסי הלוגריתמים בביטויים שלעיל.
לרוב משתמשים בבסיס 2 או בבסיס , ומציינים את הבסיס מראש.
האינפורמציה ההדדית מראה עד כמה ידיעת תוצאת מלמדת על תוצאת :
אם האינפורמציה ההדדית היא 0, המשתנים בלתי תלויים.
המשתנה המקרי לא מספק כל אינפורמציה על המשתנה המקרי ולהפך.
בקיצוניות השנייה, אם המשתנה המקרי הוא פונקציה חד-חד ערכית של המשתנה המקרי (לדוגמה, אם ), אז האינפורמציה ההדדית היא האנטרופיה של כל אחד מהמשתנים, כלומר .
מקרה פרטי הוא כאשר שני המשתנים המקריים ו־ זהים.
הקשר לגדלים אחרים בתורת האינפורמציה
אפשר לקשר בין האינפורמציה ההדדית לאנטרופיה ולאנטרופיה מותנית בצורה הבאה:
אי שליליות – מידע הדדי הוא תמיד לא שלילי.
סימטריות – מידע הדדי הוא סימטרי, כלומר המידע ההדדי בין המשתנים X ו-Y זהה למידע ההדדי בין המשתנים Y ו-X.
יחידות – מידע הדדי הוא אוניטרי, כלומר המידע ההדדי בין משתנה לעצמו שווה לערך המקסימלי האפשרי של המידע ההדדי.
מונוטוניות – המידע ההדדי עולה באופן מונוטוני, כלומר אם משתנה אחד הופך להיות תלוי יותר במשתנה אחר, המידע ההדדי בין שני המשתנים גדל.
בלתי משתנה תחת טרנספורמציות היפוכות – מידע הדדי הוא בלתי משתנה תחת טרנספורמציות היפוכות, כלומר הוא נשאר ללא שינוי כאשר המשתנים עוברים טרנספורמציה על ידי פונקציה הניתנת להפיכה.
תת-תוסף – מידע הדדי הוא תת-תוסף, כלומר המידע ההדדי בין שני משתנים קטן או שווה לסכום המידע ההדדי בין כל אחד מהמשתנים למשתנה שלישי.
סכום אפס למשתנים בלתי תלויים – אם שני משתנים בלתי תלויים, המידע ההדדי ביניהם שווה לאפס.
קבוצת ההשקעות אינפיניטי היא קבוצת ההשקעות החמישית בגודלה בישראל על פי דירוג Dun's 100 לשנת 2013.
הקבוצה נוסדה בשנת 1997 על ידי איש העסקים אמיר איל המשמש כיו"ר דירקטוריון הקבוצה והבעלים היחידי.
נכון לסוף 2013 קבוצת אינפיניטי מנהלת נכסים בהיקף של כ-37 מיליארד ש"ח עבור לקוחות פרטיים, מוסדיים ותאגידים.
בשנת 2010 נבחרה אינפיניטי על ידי ועדת המכרזים של דירקטוריון חברת החשמל להיות הגוף המנהל של קרן הפנסיה של עובדי חברת חשמל המסתכמת לסך של כ-28 מיליארד ש"ח.
בשנת 2016 התקיים מכרז לבחירת גוף ניהול לקרן הפנסיה של עובדי חברת החשמל בו זכה בית השקעות הלמן-אלדובי.
קבוצת ההשקעות אינפיניטי מעסיקה כ-120 עובדים ומשרדיה ממוקמים בבית אופק שבהרצליה פיתוח.
אינפיניטי ניהול תיקי השקעות (בישראל ובעולם) בע"מ: ניהול תיקי השקעות בישראל ובעולם.
אינפיניטי השתלמות, גמל ופנסיה בע"מ: ניהול קרנות השתלמות, קרנות פנסיה וקופות גמל.
אילים קרנות נאמנות בע"מ: ניהול קרנות נאמנות.
אינפיניטי ניהול קופת גמל מרכזית לקצבה בע"מ: ניהול קופת גמל מרכזית לקצבה של עובדי חברת החשמל.
אינפיניטי שירותי חברה מנהלת - גמל בע"מ: שירותי תפעול קופות גמל.
אינפיניטי-אילים סוכנות לביטוח פנסיוני בע"מ.
ניהול הון משפחתי (Family Office).
הקבוצה אינה עוסקת בפעילויות פיננסיות אחרות, כגון: חיתום והנפקות, ניהול נוסטרו, הנפקת מוצרים פיננסים (תעודות סל, מוצרים מובנים, זאת מתוך מטרה להימנע מניגודי עניינים.
אינפי סנואו היא יוצרת וזמרת מטאל ישראלית.
סולנית להקת Soul Torture מ-2016.
אינפי סנואו נולדה בשם עדי ברמן באמסטרדם ב-1991 ועלתה לישראל בגיל 4. המשפחה התיישבה בקיבוץ יטבתה.
כבר בגיל צעיר גילתה עניין רב במוזיקה.
החלה לכתוב שירה בגיל הנעורים, הופעתה הראשונה מול קהל הייתה בגיל 13 בתיאטרון המקומי.
בהמשך החלה ללמוד פיתוח קול והשתתפה כזמרת באירועים חגיגיים שונים.
בהמשך עברה להתגורר בגוש דן.
בדצמבר 2014 שינתה את שמה באופן רשמי במשרד הפנים מעדי ברמן לאינפי סנואו (שם שמקורו בקיצור של Infernal Eternity וסנואו על שם גיבור "שיר של אש ושל קרח" ג'ון שלג).
הקריירה המקצועית של אינפי כזמרת החלה ב-2012 באולפנו של עמרי להב.
באותה השנה החלה בהקלטות של שירים אותם כתבה והלחינה בגיל מוקדם יותר.
בסוף שנת 2013 הוציאה את הסינגל הראשון שלה בשם Vanishing וב-2014 הוציאה את הסינגל השני בשם Greed.
לשני הסיגלים צולמו בהמשך גם קליפים.
ב-2013 העלתה אינפי לאינטרנט סרטון וידאו המתעד ציפורים שהורעלו ליד סניף ארומה אספרסו בר בתל אביב, סרטון זה הפך לוויראלי והוביל לחקירה פלילית.
ב-2014 העלתה סרטון קצר שבו היא מתעדת את עצמה רוכבת על אופניים בלילה בתל אביב תוך כדי הערות ופניות רבות מגברים זרים.
גם סרטון זה הפך לוויראלי ועורר שיח בנושא הטרדה מינית.
אינפי הבהירה כי לא כל הפניות היו הטרדות והגדירה חלק מהפניות כמשעשעות.
באותה השנה השתתפה בתוכנית מציאות הכוכב הבא, אך לא עברה את השלבים הראשונים.
ביוני 2015 אלבום הבכורה בשם A Mortal's Tear יצא לאור.
באלבום זה השתתפו מספר מוזיקאים ישראלים שניגנו בכלים כמו גיטרה חשמלית, גיטרת באס, צ'לו, חליל וקלידים.
המתופף באלבום הוא אמריקאי ומאסטרינג נעשה על ידי מאור אפלבאום , אמריקאי ממוצא ישראלי.
המיקס בוצע על ידי פול פוואו (Paul Pavao) ובן גרוס .
באלבום ישנם 13 שירים, כולל פתיח אינסטרומנטלי.
אינפי כתבה והלחינה את כל השירים, פרט לשניים, אותם הלחין עומרי להב (Goddess Machine ו-Sojourn at the Astrals), ועוד שני שירים שהולחנו על ידי אינפי ועמרי להב ביחד (Love Song ו-Nightmares).
אינפי שרה בכל שירי האלבום, פרט לפתיח האינסטרומנטלי.
סגנון האלבום הוא "מטאל מלודי", עם נטייה ברורה למטאל גותי.
בנוסף לאינפי, שרו באלבום שני זמרים אורחים, יוחאי דוידוף עם שירה נקיה ויותם "דפיילר" אבני (מלהקת Prey For Nothing) בדואט היפה וחיה.
האלבום זכה בעיקר לביקורת חיובית.
ב-24 בספטמבר 2015 ערכה אינפי את הופעת הבכורה שלה, בתיאטרון תמונע בתל אביב.
אינפי סנואו שיתפה פעולה עם מספר אמנים בארץ ובעולם.
לדוגמה באלבום Never Regret של להקת הפאוור מטאל הישראלית Desert אינפי משתתפת כזמרת אורחת באחד השירים.
במספר הופעות חיות שרה עם להקה זו גרסת כיסוי לשיר The Phantom of the Opera מהמחזמר "פנטום האופרה".
בנוסף השתתפה בהופעה עם הזמר האמריקאי וורל דיין בביצוע שיר של להקת Nevermore.
ב-2015 להקת פאוור מטאל סימפוני רוסית קתרזיס שיתפה פעולה עם אינפי בפרויקט של תרגום קטע משירם Дитя Штормов לשפה העברית.
אינפי גם שרה קטע זה בהקלטה ובמופע חי של הלהקה בישראל.
באותה שנה הוציאה יחד עם הזמר האיטלקי אנטוניו קפילו (Antonio Cappiello) שיר בשם Naked.
שיר זה נכתב על ידי סילבי רגונה (Sylvie Grohne) ופר-אנדרס קרואנבאך (Per-Anders Kurenbach) מגרמניה.
בספטמבר 2015 הודיעה בריאיון למטאליסט הפקות על הצטרפותה ללהקה הישראלית Soul Torture לצורך הוצאת אלבום חדש.
בינואר 2016 הודיעה רשמית על הצטרפותה ללהקה, באותו החודש ההרכב יחד עם אינפי הוציא קליפ ווידאו לשיר A Blessing in the Moor.
אינפי שרה בשיר זה, שמילותיו נכתבו על ידי יותם אבני, סולנה של Prey For Nothing.
ב-2016 השתתפה כזמרת אורחת בהופעת להקת Týr בישראל.
מאז 2017 אינפי לא הקליטה שירים חדשים וכנראה הקפיאה את פעילותה.
אינפיניט (בקוריאנית: 인피니트, באנגלית: Infinite) היא להקת בנים מקוריאה הדרומית.
הקבוצה נוסדה על ידי וולים אנטרטיינמנט בשנת 2010. הלהקה מורכבת משישה חברים: סונג-קיו, ג'אנג דונג-וו, וו-יון, סונג-יאול, אל, וסונג-ג'ונג, (במקור שבעה חברים עם הו-יא שעזב את הלהקה באוגוסט 2017).
המיני-אלבום שלהם "New Challenge" מכר מעל 160,000 עותקים בקוריאה בלבד והיה אחד האלבומים הנמכרים ביותר של 2013. האלבום השני שלהם, "Season 2", יצא לאור במאי 2014. הם חזרו עם המיני-אלבום החמישי שלהם "Reality" ביולי 2015.
2010-2011: הופעת בכורה, האלבומים Over the Top, Evoulution והופעת הבכורה ביפן
לפני הופעת הבכורה שלהם, להקת אינפיניט הופיעו לראשונה בתוכנית ריאליטי של ערוץ Mnet בתוכנית הנקראת You Are My Oppa.
התוכנית תיעדה את חברי הלהקה שחיו במשך חודשיים עם נערה בשם יו-ג'י-הא שבאותו זמן הייתה בת 18. התוכנית נוצרה בעקבות הגילוי כי לאף אחד מחברי הלהקה אין אחות קטנה במשפחה.
התוכנית נועדה ללמד אותם כיצד לנהוג עם אחיות קטנות, שכן רוב המעריצות של להקות הבנים הן תלמידות בית ספר.
בתוכנית ניתן לראות את חברי הלהקה Epik High, האחד הוא Tablo והשני Mithra Jin שבאותה עת היו חתומים תחת וולים אנטרטיינמנט, וכיצד הם מדריכים את חברי הלהקה.
לאחר סיום התוכנית יו ג'י-הא תיכנס לתוכנית ההכשרה של וולים אנטרטיינמנט ותעשה את הופעת הבכורה שלה כזמרת ב-12 בנובמבר 2014 עם חברות הלהקה שלה לאבליז.
את הופעת הבכורה הלהקה עשתה ב-9 ביוני 2010 עם ביצוע של הסינגלים שלהם "Come Back Again" ו-"She's Back" מתוך אלבום הבכורה שלהם First Invasion.
ב-7 בינואר 2011 הלהקה חזרה עם הסינגל "Before the Dawn (BTD)" מתוך האלבום Evoulution.
ב-20 בינואר וולים אנטרטיינמנט הודיעה על השם הרשמי של המעריצים של הלהקה.
השם שהמעריצים קיבלו הוא "Inspirit".
השם התקבל לאחר סקר שכלל שמות שונים, אך השם הזה גרף 70% מכלל ההצבעות ולכן הוחלט שזה יהיה השם.
אינפיניט חדרו לשוק היפני באופן לא רשמי עם הסינגל היפני הראשון שלהם "Come Back Again" ב-26 בינואר 2011. מיד לאחר השקתו, האלבום שלהם Evoulution הופיע במקום ה-3 בדוחות המכירה בזמן אמת בקוריאה.
השיר "Come Back Again" היה הרינגטון הנבחר ביותר להורדה במצעדים היומיים של חלק הקייפופ, באתר סלולרי יפני מאוד פופולרי.
אינפיניט השיקו סינגלים רבים ביפן לפני הופעת הבכורה הרשמית שלהם.
ב-17 במרץ 2011 הם הוציאו לאור את האלבום Inspirit על שם המעריצים שלהם שכלל שלושה סינגלים.
אחד מהם "Can U Smile" היה חידוש של הסינגל שהופיע באלבום Evoulution.
ב-21 ביולי 2011, הלהקה הוציאה לאור את האלבום Over the Top עם הסינגל "Be Mine" יחד עם קליפ וידאו לשיר זה בערוץ היוטיוב שלהם .
עד כה אינפיניט לא זכו במקום הראשון בתוכניות המוזיקה השונות בטלוויזיה.
ב-1 בספטמבר 2011 הם קיבלו את הפרס הראשון שלהם אי פעם בתוכנית הטלוויזיה M!Countdown.
בסרטונים שונים בערוצי היוטיוב ניתן לראות את ההתרגשות העצומה שהייתה להם בעת הזכייה.
חברי הלהקה סיפרו בתוכניות טלוויזיה שונות על הסיבה לכך.
בנוסף לזכייתם במקום הראשון חברי הלהקה התרגשו מאוד בעקבות ההבטחה של המנכ"ל של וולים אנטרטיינמנט כי אם הלהקה תזכה במקום הראשון, הוא יקנה להם בית מגורים חדש.
בתוכניות הריאליטי השונות ניתן לראות את מצב המגורים של חברי הלהקה שחיים בבית קטן וצפוף.
חבר הלהקה וו-יון סיפר על כך בתוכנית הטלוויזיה Strong Heart בפרק מספר 96. הוא סיפר כי הבית מגורים שלהם הוא בעצם ביתו של המנכ"ל וכי בימי האימונים שלהם מספר הדיירים בבית הגיע אף ל־13 אנשים.
בעקבות הזכייה ועל מנת לקיים את ההבטחה, המנכ"ל מכר את ביתו וקנה להם בית מגורים חדש ומרווח שאותו ניתן לראות לראשונה בתוכנית הריאליטי שבה השתתפו Birth Of A Family.
ב-8 בספטמבר הם זכו בפרס "Double Crown" על כך שזכו במקום הראשון בתוכנית שבועיים ברציפות.
לאחר ההצלחה של "Be Mine" הלהקה הוציאה לאור את האלבום Paradise ב-26 בספטמבר 2011. ב-9 באוקטובר אינפיניט זכו במקום הראשון עם השיר "Paradis".
אינפיניט ביצעו את הופעת הבכורה הרשמית שלהם ביפן עם ביצוע של הסינגל "Before the Dawn (BTD)" ב-19 בנובמבר 2011.
ב-5 בדצמבר 2011 הם הוציאו לאור באופן רשמי סינגל לכבוד חג המולד ושמו "White Confeesion" והעלו לערוץ היוטיוב הרשמי שלהם וידאו קליפ.
2012: סיבוב הופעות, פעילויות סולו של חברי הלהקה בתחומים שונים והאלבום Infinitize
ב-11 וב-12 בפברואר 2012, אינפיניט ערכו את המופע היחידני הראשון בקוריאה בפני בערך 8,000 מעריצים בפארק האולימפי בסיאול.
שם המופע היה "Second Invasion", שם המשך לאלבום הבכורה של הלהקה שהיה First Invasion.
הכרטיסים למופע נמכרו תוך 10 דקות לאחר תחילת המכירה ב-14 בדצמבר 2012.
הלהקה התמקדה בפעילויות סולו של חברי הלהקה.
דונג-וו השתתף בביצוע סינגל יחד עם בייבי סול ו- יו ג'י-יה.
שתי הבנות היו באותו זמן מתאמנות של וולים אנטרטיינמנט.
המתאמנת יו ג'י-יה איננה אותה ילדה שהופיעה בתוכנית יחד עם אינפיניט.
לאחר מספר שנים של אימונים היא תעזוב את תעשיית המוזיקה.
בייבי סול לאחר מספר שנים תעשה הופעת בכורה עם הלהקה שלה לאבליז יחד עם יו ג'י-הא הילדה מהתוכנית.
הסינגל של השלושה נקרא "She's a Flirt" והוא יצא לאור ב-18 בינואר 2012.
אל לוהק לשחק בדרמה של ערוץ tvN TV ששמה היה Shut Up Flower Boy Band שהחלה את שידוריה ב-30 בינואר 2012.
הו-יא לוהק לשחק בדרמה Reply 1997 אשר שודרה מ-24 ביולי 2012.
וו-יון לוהק לשחק בדרמה The Thousandth Man שהחלה את שידוריה ב-17 באוגוסט 2012.
אל לוהק לשחק בדרמה What is Mom שהחלה את שידוריה ב-8 באוקטובר 2012. אינפיניט כלהקה שרו את השיר "Fantasy" שהיה חלק מהפסקול של הסדרה.
ב-19 בנובמבר 2012 יצא לאור אלבום הסולו הראשון של מנהיג הלהקה סונג-קיו תחת השם Another Me.
האלבום כולל בתוכו 6 שירים, ושיר הנושא הוא "60 Secondes".
השירים מציעים מוזיקה בסגנון הנוטה יותר לכיוון רוק.
סגנון מוזיקה ההולם מאוד לקולו של סונג-קיו שעוד לפני הופעת הבכורה שלו היה חבר בלהקת רוק בתיכון.
יום לפני השקת האלבום פורסם הווידאו קליפ לשיר הנושא של האלבום, ובו ניתן לראות בתפקיד הראשי את חבר הלהקה אל.
קליפ נוסף פורסם לשיר "I Need You" מהאלבום ב-17 בדצמבר 2012 בערוץ היוטיוב הרשמי של הלהקה.
ב-18 באפריל 2012 אינפיניט הוציאו לאור את הסינגל היפני השני שלהם הגרסה היפנית של השיר "Be Mine" וכן גרסה יפנית של השיר "Julia".
השיר הופיע במקום ה-2 בשני מצעדים, האחד Oricon Daily והשני Weekly Charts.
כמות הסינגלים הדיגיטליים שנמכרו הגיעו בערך ל-54,218.
המיני אלבום השלישי של אינפיניט היה Infinitize והוא יצא לאור ב-15 במאי 2012. אלבום זה העניק להם את הפרס "Triple Crown" בשל זכייתם במקום הראשון בכל תוכניות המוזיקה של אותו שבוע עם השיר "The Chaser".
ב-14 ביוני, אינפיניט זכו בפרס "Triple Crown" הראשון שלהם בתוכנית M!Countdown עם השיר "The Chaser" אשר זכה במקום ראשון במצעדים במשך שלושה שבועות ברציפות.
בסוף השנה, בילבורד העניקו לשיר את התואר שיר הקיי-פופ מספר אחד של השנה.
2013: תת-להקה, האלבום היפני Koi ni Ochiru Toki,וסיבוב הופעות עולמי
דונג-וו ו-הו-יא ביצעו את הופעת הבכורה שלהם כתת-להקה כ-אינפיניט H ב-10 בינואר 2013 עם המיני אלבום שלהם Fly High.
במרץ 21 2013, איפיניט הוציאה לאור את המיני אלבום הרביעי שלהם שנקראSeason 2 עם הסינגל הראשי שנקרא "Man in Love".
השיר זכה בפרס הראשון ב־7 תוכניות מוזיקה שונות בעת תקופת הקידום של האלבום.
הלהקה הוציאה לאור את האלבום בכורה היפני שלהם Koi ni Ochiru Toki ב-6 ביוני 2013. האלבום לקח את המקום הראשון במצעד Oricon בתואר האלבום הנמכר ביותר לשבוע שבין ה-3 ל-9 ביוני עם מכירות של 69,647 עותקים.
ב-16 ביולי 2013 הלהקה הוציאה לאור את האלבום הקוריאני Destiny הכולל 4 שירים.
הקבוצה ביצעה לראשונה את שיר הנושא של האלבום, שנקרא גם הוא "Destiny", ב-18 ביולי בתוכנית Mnet 20's Choice Awards והחלה את תקופת הקידום של השיר ב-20 ביולי בתוכנית המוזיקה Show!
Music Core ולאחר מכן בתוכניות מוזיקה שונות.
את הווידאו קליפ לשיר הנושא של האלבום הלהקה צילמה ב-לוס אנג'לס.
הם צילמו שתי גרסאות, אך פרסמו רק גרסה אחת מכיוון שבגרסה השנייה הצילומים נערכו לצד שברי מטוסים.
בתקופה שבה היה אמור הקליפ להתפרסם התרחשה התרסקות המטוס של חברת אסייאנס שהתרסק בים עם כל נוסעיו.
מתוך כבוד למתים, הלהקה בחרה שלא לפרסם את הגרסה השנייה.
אינפיניט החלו בסיבוב מסע הופעות עולמי תחת השם One Great Step ב-9 באוגוסט 2013 בסאול.
בעת מופע הדרן של ההופעה בסאול, חברי הלהקה פנו לקהל המעריצים שלהם והתייחסו לנושא של המיזוג בין חברת התקליטים וולים אנטרטיינמנט וחברת הבת של S.M Entertainment.
חברי הלהקה הרגישו צורך להתייחס לנושא שכן מעריצים רבים הביעו את החשש שלהם שבעקבות המיזוג, אופייה של הלהקה ישתנה וכך גם הסגנון המוזיקלי שלה.
סונג-קיו פנה למעריצים ואמר כי הסיבה לכך שאינפיניט יכלו להגיע למעמד שבו הם נמצאים היום מהתחתית כאשר הם עשו את הופעת הבכורה שלהם לפני שלוש שנים הייתה בזכות המעריצים שלהם.
הוא אמר שהוא מרגיש כל כך חסר יכולת שהוא מצטער כלפי שאר חברי הלהקה, גם כן.
הוא המשיך ואמר "הרבה אנשים לא מבינים.
אנחנו נציג לכם מוזיקה טובה וניתן לכם לשמוע מוזיקה נהדרת.
אני פגוע בגלל שהרבה אנשים לא מבינים.
שאר חברי הקבוצה גם הוסיפו בדבריהם כי הם סומכים על המהלך שהמנכ"ל של החברה שלהם עשה וכי הם מבקשים את התמיכה של המעריצים שלהם כדי להמשיך ולהעניק להם מוזיקה טובה בהמשך.
תוך כדי אמירת הדברים חברי הלהקה נראו מזילים דמעות שכן ההחלטה הזו השפיעה רבות גם עליהם.
הסיבוב הופעות כלל 31 מופעים באסיה, צפון אמריקה, דרום אמריקה, אירופה ודובאי.
הלהקה חתמה את סיבוב ההופעות עם מופע הדרן תחת השם One Great Step Returns בסיאול בפברואר 2014.
ב-22 בנובמבר 2013 אינפיניט זכו בתואר להקת הבנים הטובה ביותר ב־MAMA(Mnet Asian Music Awards) 2013 וכן זכו בפרס "Sony MDR Worldwide Performer" על סיבוב ההופעות העולמי הראשון שלהם.
2014: תוכנית ריאליטי, תת-להקות חדשות, והאלבומים Season 2, Be Back
ב-16 בינואר 2014, ערוץ הטלוויזיה Mnet פרסם קטע הקדמה לתוכנית הריאליטי החדשה של הלהקה הנקראת This is INFINITE.
ב-6 בפברואר הפרק הראשון בתוכנית עלה לשידור.
זוהי הייתה התוכנית ריאליטי הראשונה של כל הקבוצה ביחד מאז התוכנית Ranking King ב-2012.
לאחר סיבוב ההופעות העולמי שלהם ב-15 מדינות שונות, הלהקה הופיעה במופע הדרן תחת השם One Great Step Returns כמופע החותם את הסיבוב הופעות.
מופע ההדרן התקיים במהלך שני ימים, האחד ב-28 בפברואר והשני ב-1 במרץ.
במהלך המופע, הודיעו על השקת תת-להקה חדשה של הקבוצה תחת השם אינפיניט F.
תת-הלהקה כוללת את החברים סונג-יאול, אל ו- סונג-ג'ונג.
במהלך המופע הם אף ביצעו שירים חדשים של הקבוצה כמו "Alone" שאותו ביצעו Infinite F וכן השיר "When I Close My Eyes" שאותו הלחין חבר הלהקה וו-יון ואף בוצע על ידו.
תת להקה חדשה הוכרזה ב-10 במרץ 2014 העונה לשם טוהארט, זהו בעצם פרויקט משותף של שתי חברות התקליטים וולים אנטרטיינמנט ו-S.M Entertainment.
חברי הלהקה מורכבים מ- וו-יון חבר הלהקה אינפיניט ומ-קי חבר הלהקה שייני.
ב -20 בפברואר פורסם סרטון הקדמה בערוץ היוטיוב הרשמי של S.M Entertainment ובו רואים את שני הבנים.
בראיונות שונים הם ציינו כי זה היה הרעיון שלהם ליצור את הפרויקט הזה, שכן שניהם חברים מאוד טובים והיה להם רצון לעבוד אחד עם השני.
שיתוף הפעולה שהם ציפו לו היה של פרויקט צילום או כל פרויקט אחר, אך הם לא חשבו על האפשרות ליצור מוזיקה ביחד.
ב-10 במרץ 2014 יצא לאור המיני אלבום שלהם ששמו Delicious וזה גם שמו של שיר הנושא שלו.
בנוסף לכך פורסם קליפ וידאו לשיר הנושא בערוץ היוטיוב הרשמי.
באותו היום הם ערכו מופע, שאותו הנחו חברי הלהקה של כל אחד מהם, מין-הו מ-שייני ו-סונג-קיו מאניפיניט.
ב-10 באפריל 2014 הוציאה לאור הלהקה את האלבום האינסטרומנטלי שלהם בשם The Origin.
האלבום כלל את השירים הכי מפורסמים של הלהקה, וזהו היה הישג שלהם מכיוון שאלבום זה היה הראשון מסוגו שנעשה על ידי אומן קוריאני.
לפני השקתו של האלבום, הלהקה פרסמה וידאו קליפ בערוץ היוטיוב הרשמי שלהם של השיר "Before the Dawn (BTD)" בגרסה האינסטרומנטלית שבו הוצגו קטעי וידאו מהקליפ המקורי של השיר שלא הוצגו לפני כן.
ב-12 במאי 2014, וולים אנטרטיינמנט אישרו בראיון את הוצאתו לאור של אלבום חדש של הלהקה תחת השם Season 2 שיושק ב-21 במאי.
לפני הוצאתו לאור של האלבום, הלהקה ערכה מופעים בקוריאה הדרומית, יפן וטאיוואן תחת השם 1.2.3. הלהקה הופיעה תחילה ביפן ב-19 במאי ובטאיוואן ב-20 במאי, לפני ההופעה בקוריאה הדרומית ב-21 במאי.
ב-21 במאי הווידאו קליפ לשיר הנושא של האלבום בשם "Last Romeo" הועלה בערוץ היוטיוב הרשמי של הלהקה.
לאחר פרסום הקליפ, התגלה כי הקליפ המקורי לא פורסם וכי נערכו צילומים חדשים.
הסיבה לכך שהקליפ המקורי לא פורסם היה שהאלמנט המרכזי בו היה מים, ובאותו זמן התרחש אסון טביעת המעבורת סיול שבה טבעו למוות 304 אנשי צוות, תלמידי בית ספר ומוריהם שנסעו לטיול והיו על המעבורת.
מתוך כבוד למתים הוחלט לצלם מחדש את הקליפ.
ב-22 ביולי 2014 הלהקה חזרה עם האלבום Be Back עם שיר הנושא "Back".
הם ביצעו את ההופעה הראשונה של השיר ב-18 ביולי בתוכנית המוזיקה Music Bank.
ב-11 בספטמבר 2014 השיגו אינפיניט את המקום הראשון בפעם הראשונה כלהקה במצעד המוזיקה בילבורד עם השיר "Last Romeo".
זאת כשהם נמצאים במקום הראשון במצעד האומנים העולים בטוויטר, והופכים להיות האומנים הקוריאנים הראשונים שעושים זאת.
בנוסף לכך הם זכו במקום ה-33 במצעד הבילבורד של הסינגלים הטובים ביותר בטוויטר.
ב-30 בנובמבר 2014 תת-הלהקה אינפיניט F ביצעו את הופעת הבכורה שלהם עם האלבום הראשון שלהם והשיר הראשי, ששניהם נקראים Heartbeat.
שיר זה היה השיר המרכזי בפסקול של הדרמה Hi!
בדרמה שיחקו שלשה מחברי הלהקה והם וו-יון סונג-יאול והו-יא.
ב-18 בדצמבר 2014 פרסמה הלהקה בערוץ היוטיוב שלה את הווידאו קליפ לסינגל היפני החדש שלהם ששמו "Dilemma", אשר הולחן על ידי מוזיקאי וגיטריסט יפני ידוע בשם Tomoyasu Hotei.
השיר יצא לאור ב-24 בדצמבר, והוא שימש כנושא לסיבוב ההופעות שלהם ביפן בתחילת 2015 תחת השם Dilemma Tour.
2015: אלבום הסולו 27, סיבוב הופעות ביפן, האלבום Reality וסיבוב הופעות עולמי
ב-24 בינואר 2015, הלהקה העלתה קטע וידאו של הקדמה למסע ההופעות שלהם ביפן תחת השם Dilemma Tour.
המסע החל ב-1 בפברואר בפוקויה, עם מופעים מתוכננים בערים כמו טוקיו, אוסקה ואאיצ'י.
ב-26 בינואר 2015, תת-הלהקה אינפיניט H חזרה לאחר שנתיים עם הוצאתו לאור של האלבום החדש שלהם Fly Again עם שיר הנושא שלהם בשם "Pretty".
הם ערכו ישיבת עיתונאים ומופע באותו יום.
תקופת הקידום של האלבום החלה ב-31 בינואר בתוכניות המוזיקה M!Countdown ו- Music Bank.
ב-11 במאי 2015 מנהיג הלהקה סונג-קיו הוציא לאור את אלבום הסולו השני שלו תחת השם 27. האלבום כולו הופק על ידי האומן Kim Jong Wan שהוא הסולן הראשי של הלהקה Nell.
במספר ראיונות לקידום האלבום שלו ציין סונג-קיו כי עוד לפני הופעת הבכורה שלו כזמר הוא היה מעריץ גדול של הלהקה Nell שגם הם נמצאים תחת חברת התקליטים וולים אנטרטיינמנט.
הוא הביע את ההתרגשות שלו על כך שזכה לעבוד על האלבום סולו שלו יחד עם האומן שהוא הכי מעריץ.
תקופת הקידום של האלבום החלה ב-11 במאי כאשר לאלבום יש שני שירי נושא, האחד הוא "The Answer" והשני הוא "Kontrol".
בעת הקידום של האלבום זכה סונג-קיו במקום הראשון בתוכניות מוזיקה בפעם הראשונה כאומן סולו ולא בקבוצה.
הזכייה שלו עם השיר "The Answer" ב-19 במאי בתוכנית The Show וזכייה נוספת ב-23 במאי בתוכנית Show!
ב-30 ביוני 2015, הלהקה פרסמה תמונות מקדימות לקראת הוצאתו לאור של האלבום החדש שלהם Reality.
ב-2 ביולי הם הכריזו כי שיר הנושא של האלבום הוא "Bad".
הקטע וידאו המקדים הראשון פורסם ב-6 ביולי, והווידאו קליפ לשיר כולו פורסם ב-12 ביולי.
השקת האלבום נעשתה ב-13 ביולי.
בעת צילומי הווידאו קליפ לשיר "Bad" הלהקה עשתה שימוש בטכנולוגית צילום חדשה של 360 מעלות, והם האומנים הקוריאנים הראשונים לעשות זאת.
בעת הקרנה של הקליפ במכשיר הפלאפון או במחשב ניתן להזיז את הווידאו עצמו ולראות זוויות חדשות של חברי הלהקה בעת שהם שרים ורוקדים.
ב-21 ביולי 2015, הלהקה פרסמה את הסרטון המקדים לסיבוב ההופעות העולמי השני שלהם תחת השם Infinite Effect World Tour.
בסרטון ניתן לראות את המנהיג סונג-קיו אוחז בדגל ועליו הסמל לאינסופי (כמו השם של הלהקה), כשהוא מוביל את חברי הלהקה שלו דרך שתי דלתות.
הדבר מסמל את הפלישה שלהם למדינות אחרות באמצעות הסרטון.
בשימוש של אש כרקע, קלפי טארוט, ארונות קבורה ואיפור של זומבים, נראה כי הלהקה עושה שימוש בתדמית אפלה.
תדמית זו של הקבוצה היווה את החוזק שלהם בעת ההופעות והקידומים שלהם.
Infinite Effect World Tour יהיה סיבוב ההופעות העולמי השני של הלהקה.
הסיבוב החל במופע אשר התקיים בסיאול ב-8 וב-9 באוגוסט, וזאת אף על פי שהמקומות למופעים בעולם עוד לא נקבעו.
במהלך המופע הראשון שלהם ב-8 באוגוסט, חבר הלהקה הו-יא לקח חלק בריקוד של הלהקה רק בחלק מהשירים שבוצעו וזאת בעקבות פציעה ברגלו.
במהלך המופע הלהקה חשפה את הקליפ המקורי של השיר שלהם "Last Romeo" שלא פורסם מתוך כבוד לקורבנות אסון המעבורת סיול.
בקליפ וידאו התגלה כי הדמויות המככבות בקליפ המקורי היו אל וג'יסו מלאבליז.
בקליפ הרשמי שפורסם הדמויות המככבות הן וו-יון ומיג'ו מלאבליז.
ב-24 באוגוסט, הלהקה הודיעה רשמית על מספר ערים שבהן הם יופיעו במהלך הסיבוב.
ב-5 בספטמבר הלהקה הופיעה בטאיפיי כחלק מסיבוב ההופעות.
בנוסף לסיבוב ההופעות חברי הלהקה לוקחים חלק בפעילויות בתחומים נוספים.
ב-18 באוגוסט נודע כי אל לוהק לשחק בתפקיד הראשי בסרט "Mr.
ב-8 ביולי נודע סונג-קיו ודונג-וו לוהקו לשחק במחזמר "In The Heights" לצד זמרים מלהקות אחרות כמו קי מ־שייני, צ'אן מ־Exo ולונה מF(x).
המחזמר הזה יציין את הופעת הבכורה של דונג-וו כשחקן מחזמר.
ההופעות למחזמר יוצגו בין התאריכים ה-4 בספטמבר ועד 22 בנובמבר.
ב-22 ביולי נודע כי סונג-יאול לוהק לשחק בדרמה החדשה "D-Day".
ב-14 בספטמבר חבר הלהקה הו-יא פתח ערוץ יוטיוב אישי תחת שם המשתמש "REAL HOYA".
ב-23 בנובמבר הלהקה פרסמה את רשימת המדינות והערים בהן ייערכו המופעים שלה בחלק השני של סיבוב ההופעות העולמי שלה לאחר שחלקו הראשון, באסיה ואירופה, הסתיים בהצלחה.
לפי הרשימה הלהקה צפויה להופיע בלוס אנג'לס, מקסיקו סיטי, ניו יורק ולסיים את סיבוב ההופעות ב-31 בינואר במופע סיום בהונג קונג.
ב-25 בנובמבר, ערוץ הטלוויזיה MBC Every1 פרסם מספר סרטונים מקדימים לתוכנית הראליטי החדשה של הלהקה, "INFINITE ShowTime" הכוללת 12 פרקים.
ב-10 בדצמבר, שודר הפרק הראשון בתוכנית.
זוהי התוכנית ראליטי הראשונה של הקבוצה כמכלול לאחר התוכנית "This Is INFINITE" ששודרה בשנת 2014.
סונג-קיו השתתף בתוכנית "Weekly Idol" כמנחה אורח וכמחליף של המנחה הקבוע, Jung Hyung Don, שנאלץ לפרוש באופן זמני בשל התקפי חרדה.
סונג-קיו לקח חלק בתוכניות ששודרו ב-2 בדצמבר יחד עם הלהקה VIXX וב-9 בדצמבר יחד עם הלהקה טווייס.
ב-5 בדצמבר הלהקה זכתה במהלך טקס הפרסים של המוזיקה הסיני, "2016 iQIYI Night" בתואר "Best Asian Performance"
ב-10 בדצמבר הלהקה פתחה את חשבון האינסטגרם הרשמי של הלהקה (בנוסף לחשבונות האישיים של כל אחד מחברי הלהקה).
בסוף דצמבר הלהקה הופיעה בטקסי המוזיקה של סוף השנה, של ערוצי הטלוויזיה השונים, SBS, MBC ו-KBS כשהם מבצעים את השיר, "Bad" מתוך האלבום האחרון שהם הוציאו לאור.
ב-9 ביוני, וולים אנטרטיינמנט הודיעו שאינפיניט דנה לגבי חידוש חוזים.
ב-28 ביוני דיווחה התקשורת הקוריאנית שרק 6 מתוך 7 החברים חידשו את חוזם.
ב-14 ביולי אל גילה בראיון שהחברים עדיין דנים בחיוב על החוזה.
ב-30 באוגוסט וולים הודיעו שמי שעזב הוא הו-יא, וגם ציינו שעמדתו בחוזה לא השתנתה, וכתוצאה מכך יציאתו מן הקבוצה.
2018: האלבום השלישי Top Seed